mmbulimu . Yakolanga ndyo kuduka madiku gaduka lisitsa Avandu vanga mukali ni vamalanga vahulire mukana wavo yamala konyola mwana valombanga logendo kuutsa kuluta . Kuluta yiku kwalangangwa ukutulitsa . Litulitsa lyali ligali kuhaana munwa uwivula atule mu nyumba agende ichova kuli avandu vandi . Hali kanyingi avaluti valetanga vyokulia kuli vihaanwa ku nyumba yo mwana yivuliywi mu . Mundu na fwananyia miima yigi ne miima gya kololanga mu vangeli mu lilaga lya kale gifwanananga ligali ne miima gya Va israeli . Kutula mu tsimoni tsya vandu ku lwa madiku himbi lisitsa gavolanga atange kutula mu vuchafu vwe livula . avaluuti kutula wanga mukaana na vandu valetaanga vihanwa ku mwana . Chokulia cho mwana Mama wo mwana yetegekanga kunyunyia mwana koloveere lwirwe bwangu kuli ganyalika . Amadiku gene ga kale gala valungikitsanga ndi nuvulahi mwana akombitswe ko vosera vwo volo ku gave vulungi nu mwana mwene hango si aveye muheya dave . Ni yali mwana we ndasimba vakolanga tsingulu otolo tutule wanga muyai vatsie kusia vavinage ayosera vakombitse umwana . Valange ne lisuvira ndi vu umwana uyu naveye wo mundu undi lwakombitswa vutswa ovosera yivu alakutsa . Vavoolanga na geligali yakutsanga . Kunye madiku gano kovola vali avandu vasuvirifu sivali vanyala koveha dave yicho chagira avana vavo ni vavula kukutsa lwa vakombanga ovosera yivu . Mu mweri gwo kutanga livamwoyo mwana yahevwa ligomia vadekanga naho vasamba ma mundu mukulundu amanya atulitsanga mu munwa mwimwe no mukono navika mu munwa mwo mwana . Yanyanyanga lidota ligali ligali . Komeda ku ligomia chokulia cho mwana mudoto chali ovosera vwo volo . Vavinaganga mavavika mu kirungu . Inzira yo kuha mwana yali nu kulomba kigalo ku munwa gwo mwana . Kwita ku vosera ma mugaguli agimira amolu go mwana . Mwana kuduka ahutira vosera namira vutswa ndyo kuduka mwana yiguta . Tsinyinga tsyo mwana yalange no vwiyangu koloveere lwa nyia tsyali vutswa hamugolova na vudiku kigira avakali vosi igasi yavo yali hali kanyingi mu mulimi nu mwana yatigalanga hango no muleri . Mundu walolanga ku vunyingi vwo mwana yalange muleri . Mwana natsia kutsia mu myieli givaga na jine ndi yamanya atanga lihevwa ku vukima volombeywi ligali . Kinywere Nuuhenza yigulu mulisooma yiri ulalola ibicha ye Kinywere . Niiva mundu akuteeva , Kinywere nikinduki ? " Ulamutivulirandi ? Yiyi niimyama emenyi mmbulimu ifananga kibaga nairiitsanga tsingoko . Kinywere kemenyanga mmbulimu mutsimbangaywa . Kihiimanga tsingoko kigira nitsiotsiakinyaanyanga . Avandu niveenyi valole naho viite kinywere vakolangaki ? Nuvulahi kutange komoloma kumang'ana geene yaga . Muhiitsi natali netsiimbwa tsinyala kufunyliritsa malusu nukunyagula vwangu , sianyala kwita kinywere mba . Kandi mundu unyala kwinywereritsa mmbulimu nokuhenzeritsa mwakivitira yie unyala kukiita . Kalunu kulamoloma kuli avandu vandi vaali maliihe vinywereritsanga nivaguutiywe . Ihiiri yaakubitsanga Avaisiraerl kivi yaali ya Vafi lisitia : Mulisooma liviti kuhuliye kuli muyayi wa Jese yeenya kugwa muguuti mulahi . Ing'inga Daudi yaatsa , avasikaali veriihe vaamuteeva , " Uloliku mundu munene ula ? " Vaaganagana fana Daudi aliinywereritsa . Daudi maguta . Daudi niyie waavakwa maguta .